Bogʻbon (film). Bogʻbon (; ) — 2003-yilda Ravi Chopra tomonidan suratga olingan Hindiston drama filmi. Syujeti. Raj (Amitabh Bachchan) va uning rafiqasi Puja (Hema Malini) 40 yildan beri birga yashagan va ularning 4 oʻgʻli bor: Ajay, Sanjay, Rohit va Karan. Raj nafaqaga chiqadi va rafiqasi Puja bilan uylarini tark etib, farzandlarining uylarida yashashga qaror qilishadi. Lekin farzandlari ota-onasini birga yashashini xohlashmaydi. Farzandlar ota-onalarini ajratishga qaror qilishadi. Raj va Puja har 6 oy davomida oʻgʻillardan birining uyida yashaydi. Ular ota-onalari taklifni rad etib, oʻz uylarida qoladilar deb oʻylashadi. Lekin Raj va Puja taklifni majburlikdan qabul qilishadi. Farzandlar ota-onasiga nisbatan yomon munosabatda boʻlishadi. Raj avval Sanjay bilan, keyin Rohit bilan qoladi; Puja avval Ajay bilan, keyin Karan bilan qoladi. U Sanjay bilan yashayotganda, Rajga faqat nabirasi Rahul mehr koʻrsatadi. Raj Xemant ismli kishining kafesiga borib turadi. U yerda farzandlarining o‘ziga bo‘lgan munosabatidan afsusda bo‘lgan Raj farzandlarining orzu-umidlarini ro‘yobga chiqargani va buning evaziga qanday ular muomala qilgani, xotiniga bo'lgan muhabbati va ularning ajralishidan kelib chiqqan azoblar haqida roman yozadi. Bu orada Pujani oʻgʻli Ajay, kelini Kiran va nabirasi Payal haqorat qiladi. Biroq, Puja uni yigiti tomonidan zoʻrlanishidan qutqarganida Payal buvisiga qilgan yomon munosabatidan afsuslanadi. 6 oydan soʻng Puja va Raj Vijayanagarda birga vaqt oʻtkazishadi. Ular oʻsha yerda asrab olgan oʻgʻillar Alokni (Salman Khan) uchratishadi va u ularni oʻz uyiga olib keladi. Alok va rafiqasi Arpita (Mahima Chaudhry) oʻgay boʻlsa ham ota-onasiga haqiqiy oʻgʻillaridan koʻra yaxshiroq gʻamxoʻrlik qiladi. Raj oʻzi yozgan Bagʻbon romanini nashr etilganligidan xabar topadi. Roman muvaffaqiyatli boʻlib, Rajga oʻzini va rafiqasi Puja bilan yashash uchun zarur boʻlgan pulni beradi. Romanning muvaffaqiyati tufayli ota-onalari oʻzlaridan koʻproq pul topishlarini bilib, 4 ta oʻgʻil kechirim soʻrash uchun kitob taqdimotiga borishni rejalashtirishadi. Nevaralar Rahul va Payaldan boshqa hamma ketadi. Chunki ularning bobosi va buvisi boshidan kechirgan azob-uqubatlari hamda 4 oʻgʻil u yerga faqat kechirim soʻrash uchun emas, balki faqat pullari uchun borishmoqda degan fikrda boʻlishadi. Oʻgʻillari va kelinlari kitob taqdimoti qatnashib, ota-onasidan kechirim soʻrashadi. Lekin, Raj va Puja 4 oʻgʻilni kechirishdan bosh tortadilar va ular keltirgan ogʻriq uchun ulardan voz kechadilar. Shundan soʻng Raj va Pujaning oldiga nevaralari Rahul va Payal kelishadi, Alok va Arpita tabassum bilan ularni quchoqlashadi.